Γ΄ Εθνική ποδοσφαίρου ανδρών 1965-1966

Τη σεζόν 1965-66 διεξήχθη για πρώτη φορά ένα εθνικό πρωτάθλημα τρίτης κατηγορίας, αμέσως κάτω από τη Β΄ Εθνική, το οποίο επίσημα ονομάστηκε Ερασιτεχνική Β΄ Εθνική αλλά ουσιαστικά ήταν μια Γ΄ Εθνική (ερασιτεχνική) κατηγορία, ονομασία που κάποιες φορές χρησιμοποιούσε και ο αθλητικός τύπος και η οποία άλλωστε καθιερώθηκε την επόμενη σεζόν που ξανάγινε. Διεξήχθη σε τέσσερις ομίλους των 9 ή 10 ομάδων, οι νικητές των οποίων αγωνίστηκαν σε έναν όμιλο τελικής φάσης για την άνοδο στη Β΄ εθνική, στην οποία τελικά ανέβηκαν και οι τέσσερις. Υπερπρωταθλητής της πρώτης πειραματικής αυτής διοργάνωσης αναδείχθηκε ο Λεβαδειακός.

Διοργάνωση
Στο ξεκίνημα της σεζόν 1965-66 υπήρξε μια αναταραχή στα οργανωτικά του ποδοσφαίρου, με πολλούς κορυφαίους συλλόγους της Α΄ Εθνικής να αμφισβητούν την ΕΠΟ και το δικαίωμά της να διοργανώνει το επαγγελματικό πρωτάθλημα. Επίσης, θεωρείτο πως ο αριθμός των τεσσάρων ομίλων με 65 συνολικά ομάδες στη Β΄ Εθνική ήταν υπερβολικός και αποτρεπτικός στην επαγγελματική μετεξέλιξη του ποδοσφαιρικού πρωταθλήματος. Αφού μεσολάβησαν μήνες διαφωνιών, αντεγκλήσεων και διαβουλεύσεων, στα τέλη Νοεμβρίου η ΕΠΟ αποφάσισε να μειώσει τον αριθμό των ομάδων και των ομίλων της Β΄ Εθνικής και να δημιουργήσει μια νέα εθνική κατηγορία, καθαρά ερασιτεχνική, με τις ομάδες που δεν είχαν υποβιβαστεί από τη Β΄ την προηγούμενη σεζόν και κάποιες από τις ομάδες που είχαν διακριθεί στα τοπικά πρωταθλήματα αλλά δεν είχαν καταφέρει να ανεβούν στην Β΄ Εθνική. Τη νέα κατηγορία ονόμασε Ερασιτεχνική Β΄ Εθνική, αφού σε αυτήν περιλήφθηκαν 18 ομάδες που δεν είχαν υποβιβαστεί από την Β΄ την περασμένη χρονιά. Αλλά στη συνείδηση των φιλάθλων και στην ουσία η κατηγορία ήταν η Γ΄ Εθνική (ερασιτεχνική).

Λόγω της αργοπορημένης δημιουργίας της νέας κατηγορίας κάποιες ομάδες αρνήθηκαν τη συμμετοχή τους, επειδή η σεζόν στα τοπικά πρωταθλήματα είχε ήδη ξεκινήσει, άλλες αρνήθηκαν για οικονομικούς λόγους ενώ κάποιες δεν έλαβαν μέρος, διότι βρίσκονταν σε διαδικασία συγχώνευσης με άλλες της Β΄ κατηγορίας (π.χ. Ηρακλής και ΑΕ Καβάλας με τους Φιλίππους). Έτσι τη θέση τους πήραν ομάδες είτε από χαμηλότερες θέσεις της Β΄ που κανονικά είχαν υποβιβαστεί είτε αποχωρώντας από τα εν εξελίξει τοπικά πρωταθλήματα (όπως η ΠΑΟ Σαφράμπολη).

Τελικά στη διοργάνωση, που ξεκίνησε στις 5 Δεκεμβρίου 1965, μετείχαν 38 ομάδες: 18 από τη Β΄ Εθνική της σεζόν 1964-65 και 20 από τα τοπικά πρωταθλήματα. Οι ομάδες χωρίστηκαν σε τέσσερις ομίλους των 9-10 ομάδων με γεωγραφικά κριτήρια, οι πρωταθλητές των οποίων προκρίθηκαν στην τελική φάση για την ανάδειξη του υπερπρωταθλητή. Όμως, και οι τέσσερις ανέβηκαν στην Β΄ Εθνική.

Ομάδες (38).
Όμιλοι (4): 2x9 και 2x10 ομάδων.
Υπερπρωταθλητής: Λεβαδειακός, άνοδος στην Β΄ Εθνική.
Πρωταθλητές των ομίλων: Λεβαδειακός, Εργοτέλης, Μέγας Αλέξανδρος Θεσσαλονίκης, Εθνικός Αλεξανδρούπολης, άνοδος στην Β΄ Εθνική.
Υποβιβασμός (καμία ομάδα): σύμφωνα με την προκήρυξη έπρεπε να υποβιβαστούν οι τρεις τελευταίες ομάδες κάθε ομίλου. Όμως, η αύξηση του αριθμού των ομάδων που πήραν μέρος στη Γ΄ Εθνική την επόμενη σεζόν είχε ως αποτέλεσμα να παραμείνουν όλοι οι σύλλογοι.
Υποβιβασμός από Β΄ Εθνική: καμία ομάδα
Άνοδος από τοπικά: 29 ομάδες.

Βαθμολογίες

Α΄ όμιλος
1965-1966 Ερασιτεχνική Β΄ Εθνική (Γ΄ Εθνική)  Α΄ όμιλος (18 αγώνες) Γκολ1 Εργοτέλης Ηρακλείου1  45 β. 50-10 (+40)2Π.Α.Ο. Σαφράμπολη1   45 β.47-17 (+30)3Ηρόδοτος Ηρακλείου 40 β.  36-15 (+21)4Ρεθυμνιακός  40 β.37-27 (+10)5Ολυμπιακός Λουτρακίου  39 β.36-266Πανναυπλιακός Ηρακλής  38 β.34-25 7Παμμεσσηνιακός2    37 β.28-338Πειραϊκός Νέου Φαλήρου   35 β. 26-269 Τάλως Χανίων  21 β.10-7110Άρης Ρεθύμνου  19 β.12-73

Β΄ όμιλος
1965-1966 Ερασιτεχνική Β΄ Εθνική (Γ΄ Εθνική)  Β΄ όμιλος (16 αγώνες) Γκολ1 Λεβαδειακός  39 β. 44-27 2Αναγέννηση Άρτας   38 β. 30-193Κάδμος Θηβών  34 β. 26-244Πανηλειακός 33 β.  22-205Πατραϊκός Ο.Φ.  32 β.30-266Π.Α.Σ. Πρέβεζα  31 β.30-307 Κερκυραϊκός Α.Ο.3  28 β. 14-178 Παγχιακός Γ.Σ.  27 β. 18-299 Ιάλυσος Ρόδου  22 β.23-46

1 Αγώνας κατάταξης: 8/5/1966, Ρόδος: Εργοτέλης - Π.Α.Ο. Σαφράμπολη: 0-0. Σύμφωνα με την προκήρυξη η ισοπαλία ευνοούσε την ομάδα με την καλύτερη διαφορά τερμάτων. Έτσι πρωταθλητής ανακηρύχθηκε ο Εργοτέλης.    
2 Προήλθε από συνένωση της τοπικής ΑΕΚ με τον Όμιλο Καλαμάτας. Το 1967 συγχωνεύτηκε αναγκαστικά με τους συμπολίτες Απόλλωνα και τα Πράσινα Πουλιά για τη δημιουργία του ΠΣ Καλαμάτα.  
3Προήλθε από συνένωση του πρωταθλητή Άρη Κέρκυρας με τις ομάδες Αστέρας και Ελλήσποντος. Το 1969 συνενώθηκε και με άλλους συλλόγους για τη δημιουργία του ΑΟ Κέρκυρα.

Γ΄ όμιλος
1965-1966 Ερασιτεχνική Β΄ Εθνική (Γ΄ Εθνική)  Γ΄ όμιλος (18 αγώνες) Γκολ1 Μέγας Αλέξανδρος Θεσσαλονίκης  47 β. 38-172Παύλος Μελάς Σταυρούπολης  45 β.32-113 Θερμαϊκός Θεσσαλονίκης42 β.  38-234 Φοίνικας Πολίχνης  41 β.36-275 Α.Μ.Σ. Αλεξάνδρεια  38 β.29-226 Π.Ο. Ξηροκρήνης  36 β.30-22 7 Φ.Α.Σ. Νάουσα  34 β.25-298 Μαγνησιακός Βόλου   29 β. 33-309 Απόλλων Ευρωπού  22 β.19-6910 Φωκικός Άμφισσας  17 β.14-45

Δ΄ όμιλος
1965-1966 Ερασιτεχνική Β΄ Εθνική (Γ΄ Εθνική)  Δ΄ όμιλος (16 αγώνες) Γκολ1 Εθνικός Αλεξανδρούπολης1  38 β. 42-22 (+20)2Μέγας Αλέξανδρος Ηράκλειας1   38 β.43-20 (+23)3 Βύρων Καβάλας 34 β.  23-174 Εθνικός Σιδηροκάστρου  33 β.27-225Πανθρακικός  32 β.25-266Ελπίς Δράμας 31 β.27-26 7 Ελπίς Νιγρίτας  29 β.21-278Δόξα Σιταγρών   27 β. 20-349 Άρης Δράμας  24 β.16-41

1 Αγώνας κατάταξης: Εθνικός Αλεξανδρούπολης - Μέγας Αλέξανδρος Ηράκλειας: Σύμφωνα με την προκήρυξη η ισοπαλία ευνοούσε τον Μ. Αλέξανδρο που είχε καλύτερη διαφορά τερμάτων αλλά επικράτησε ο Εθνικός Αλεξανδρούπολης και ανακηρύχθηκε πρωταθλητής.

Τελική φάση

1965-1966  Ερασιτεχνική Β΄ Εθνική (Γ΄ Εθνική) όμιλος τελικής φάσης (6 αγώνες) Γκολ1 Λεβαδειακός 13 β. 11-92Εργοτέλης   12 β.14-113 Εθνικός Αλεξανδρούπολης 12 β.  11-144Μέγας Αλέξανδρος Θεσσαλονίκης  11 β.10-12

 Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
εφ. "Αθλητική Ηχώ", φύλλα σεζόν 1965-66.

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1965-1966